# Poesie inedite (Della Porta)/La Novena di Natale

../ ../La velàngela di San Micchele IncludiIntestazione 18 dicembre 2024 75% Da definire
Poesie (inedite) Modesto Della Porta 1954 CC BY-SA 3.0 GFDL Indice:Della Porta - Ta-pù e Poesie (inedite), 1966.djvu //it.wikisource.org/w/index.php?title=Poesie_inedite_(Della_Porta)/La_Novena_di_Natale&oldid=- 20241218021924 //it.wikisource.org/w/index.php?title=Poesie_inedite_(Della_Porta)/La_Novena_di_Natale&oldid=- 20241218021924
I
Iere a lu jurne, dope ventun’ure, stav’accante a lu foche e tenè’ ’mmente verse lu balecòne, a la nenguente 4che ’ncavezàve. Chelu cele scure,
la vocia cupe de la ciuminire, mi stave a mette’ na malinconïe, quande da parte fore, da la vïe, 8cuminzive a sinti’ ca jave ’ngire
nu sone. — È nu sone o nu lamente?! — Addusilive bbone, ma cchiù stave cchiù chelu sone mi s’avvicinave. 12Si sone?! È lu vere ca la ggente
II
è pazze! — Ma la citele, Landine, che stave ’nche lu nase appiccicate ’nfacce a lu vetre, scrocche na risate 16e zumpenne mi fa: È la scupine! —
Lu scupinare! N’àvetra nuvene!... Quattordici... dumane... Zi’ Pasquale porte le Santarille di Natale... 20Mi sintivi nzucchè dentr’a le vene!
Tu diciarisse: mo’ pe’ na sciucchezze di quisse ti ci chegne di culore?! — None mannagge! ca tenche nu core 24quajàte e sfatte gnì na pera mezze
III
che nen si fide cchiù manche a rispunne’. Ma ci stà’ certe cose gnì li grappe, pizzùte, a ciancanille, che t’acchiappe 28lu core e te le porte a n’atru munne.
Nci vu’ nïente: na canzone antiche, nu passere gnilite che si lagne, na prima neve ’ncime a la muntagne, 32na rènele!... Perciò quante ti diche
ca jere tra lu foche e la nenguente. di bbotte, a l’impruvvise, la scupine mi fece fa’ la pelle di galline, 36m’aveta crede’. Che cos’è? Nïente!
IV
Se cia ripinze ci ti mitte a ride’: na cose che s’abbotte e nu cannelle, fa na sonata sole, sempre quelle, 40e proprie quelle, quande mà ti cride,
ti sfonne ’npette e fà tremà’ lu core! E jere mi vidive sfilà’ ’nnanze lu cele verde de la citelanze 44’nche le sellùstre di lu prim’amore!
E m’arivenne a ’mmente a poche a poche la casarelle antiche, la cucine, lu ticchie, lampejate di cchiappine, 48’ddore di ’ncenze!... E atturne a chelu foche
V
cia rividìve tutte chela ggente, ’nche na lumucce a ojje, certe sere, a leggere e spieà lu Barbanere 52e a conteggià’ la lune e la nenguente.
E chele facce?! Senza na mahagne, rusce di cuntentezze e di calore, cchiù si ’nfucàve verse na cert’ore 56’nche vine nove e vrasce di castagne!
E a nu mumente mi parì perfine di risentì’ la voce e lu cirrije di Tate, Mammaròsse, Zâ Conzije, 60le favulette di Zâ Catarine,
VI
la lamentire de’ lu ndruvarèlle, fuse, rosarie, ’ndindalò di scianne e la canzone de la ninna-nanne... 64E alloche mmezze ’nche na pipparelle,
Zì’ Ndree, lu cchiù ’struìte e cchiù basate. parlave di govirne e di brihànde sa rimpiagnè’ Francische e Ferdenande. 68sa rimpiagnè’ pur’isse lu passate!
«Ullère, ullère!...» Intante la scupine mo si sentè’ cchiù forte e sempre ’guale. Pinzive: s’è fermate zì’ Pasquale? 72Fàmmele j’a sentì’ cchiù da vicine.
VII
M’accapputtìve bbone e ’scive fore. Nenguè! Na neva frolle e appiccicugne, nu vente fredde che scoppave l’ugne! 76Vutìve a la ruville di Giancore.
a la piazzette stave zì’ Pasquale: na faccja rosce gni nu rafanelle, scapille, avè’ pusàte lu cappelle 80dacape a la zampugne. Le gambale
peluse, nu cappotte di suldate vecchie, piene di bbusce e mezze gialle se n’avè’ sciuvelàte da na spalle 84e jè tuccave ’nterre a l’atru late.
VIII
Strette vicin’a jsse, nu quatrare ’nche la bbarrette sotta lu ditelle facè’ da prime nche la ciaramelle. 88Chï passave sentè’ lu scupinare
e si fermave, pò’ s’avvicinave; j s’avè ’mpïte a torne e chela ggente si stave alloche sotte a la nenguente. 92E zì’ Pasquale dàjje, chiù zuffiave,
zuffiave ’nche la vocche e ’nche lu core e chelu sone mi parè ’nu cante: «La notte di Natale è notta sante!». 96Di pruspette vidive ca zì’ Tore,
IX
lu scarpare, avè perte la vitrine, nche la mantère ’nnanze aberrutate, slava a sìntì, mezze ’ncantesimate. 100A la finestre Rose di Macrine
tramezze a lu spurtelle addoselàve. Nu silenzie!... Cujète!... Chelu vente di prime avè’ cessate e la nenguente, 104leggìre gni na nùvola, calave,
mentre sajè pe’ àrie da la vie lu sone di zampogne, e a la zampogne ja rispunnè’ la vocia crechelògne 108dell’acque de fonte e lu cirrije
X
di na morre di pàssere affilate sott’a lu cornicione de la Chiese. Che ci’ à messe lu miele de le Cese? 108pensave: che ci te, la ciucculate
dentre a chela vuscìche? È nu mistere! Fa na sonata sole, sempre quelle! Fa na sonata sole e sempre bbelle! 112Mannagge! Haje paùre ca stasere
m’abbracce zì’ Pasquale e... la scupine! Écchete arrive ’Ndree, lu cantinire, ’nche nu vicàle ’mmane e ddù bicchire. 116Si fece nnanze, misurà lu vine
XI
e disse: «Avante! Vive zì’ Pasquale! Trent’anne che ci sune ’sta nuvene e da trent’anne ci vuleme bene! 120Tu sci nu cristiane sempre ’guale,
sempre ’nche su strumente e su curpette!» Appresse venne pure Martarelle di Nsigne ’nche nu piatte di crispelle. 124Ma zì’ Pasquale, nen jè dese rette;
’ngrambate a la zampogne, fece segne gni quande vulè’ dire: nu mumente!... E ne le sacce gnà je venne ’mmente, 128se fu, gna t’àjja dire?..., lu cuntegne
XII
o si trovà’ cunfuse dell’onore... Chï t’à crijate! Nen cagnà lu sone?! Fece na ’nciarmejate e che t’intòne? 132Nu tanghe: Dormi bella sul mio core.
E ci s’arimpustà, pe’ la miserie! Si tritticàave, arifacè la mosse, purtave la battute ’nche la cosse! 136Ariguardave atturne serie serie!
La gente si smovì. Se ne j une e n’atre appresse, e gna s’alluntanave la neva bianche e frolle arimmantave 140le pedate. Nci stave cchiù nisciune!
XIII
Zì’ Tore avè’ richiuse la vitrine e sa risentè’ vatte’ lu martelle, zâ Rose avè’ ’nserrate lu spurtelle! 144Mi sentive nu grìccel’a la schine,
ma ja rristive accante a core a core pe’ dìrie: Zi Pasquà’, steme all’Abruzze!... Lu campanone di vintiquattrore 148sonà tre stucche come tre sijuzze!